Deg yixef amezwaru, nga tasleḍt i kra n yeswiren berra n uḍris ara d-yezwiren i tesleḍt taḍarsant. Deg yixef-a nessenked si tama d tmarut d wayen i tura, si tama niḍen nessenked ammud n tullisin Tafat Tadarɣalt, nga agzul i yal tullist i wakken ad yesɛu yimɣiyen tikti ɣef wacu i d-yettmeslay yal aḍris. Syen ɣer-s nga tasleḍt i yizwal, naɛreḍ ad nwali amek i tettg izwal Dalila Qeddac Ccix i yeḍrisen-is.